pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ยธ. ผลักดันความร่วมมือด้านการอำนวยความยุติธรรมในระดับพื้นที่
วันอังคารที่ 11 กรกฎาคม 2560
รมว.ยธ. ผลักดันความร่วมมือด้านการอํานวยความยุติธรรมในระดับพื้นที่
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรมด้วยระบบการประชุมทางไกลผ่านจอภาพ (Video Conference System) กับหน่วยงานในภูมิภาค ครั้งที่ ๖/๒๕๖๐
เมื่อวันพุธที่ ๕ กรกฎาคม ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรมด้วยระบบการประชุมทางไกลผ่านจอภาพ
(Video Conference System) กับหน่วยงานในภูมิภาค ครั้งที่ ๖/๒๕๖๐
พร้อมทั้งรับฟังรายงานผลการดําเนินงานของส่วนราชการในสังกัดกระทรวงยุติธรรมในระดับพื้นที่
ประกอบด้วย จังหวัดขอนแก่น ภูเก็ต สงขลา และสมุทรปราการ
โดยรัฐมนตรีว่าการกระทรวงยุติธรรม ได้ติดตามการดําเนินงานของส่วนราชการในสังกัดกระทรวงยุติธรรม
และหน่วยงานในพื้นที่ พร้อมเน้นย้ําให้ส่วนราชการดําเนินการในด้านต่าง ๆ ดังนี้
๑. การติดตามความคืบหน้าในคดีสําคัญ โดยขอให้สํานักงานยุติธรรมจังหวัดติดตามคดีสําคัญที่เกิดขึ้นในพื้นที่
พร้อมทั้งมีการเชื่อมโยงข้อมูลและรายงานความคืบหน้าผลการดําเนินงานในด้านต่าง ๆ ให้กับสํานักงานกิจการยุติธรรม
ในฐานะเลขานุการศูนย์อํานวยการติดตามและแก้ไขปัญหาการดําเนินคดีสําคัญ (ศอตส.) รับทราบ
นอกจากนี้ ขอให้กรมสอบสวนคดีพิเศษ ปรับการทํางานด้านการแก้ไขปัญหาการค้ามนุษย์
โดยทํางานร่วมกับภาคประชาสังคมมากขึ้น เพื่อเป็นส่วนผลักดันให้สถานการณ์การค้ามนุษย์ในประเทศไทย
อยู่ในสถานะที่ดีขึ้น ซึ่งปัจจุบันได้รับการจัดสถานะให้อยู่ในเทียร์ ๒ (Tier ๒ Watch List)
๒. ขอให้ทุกส่วนราชการเร่งสร้างการรับรู้ด้านกฎหมาย และการคุ้มครองสิทธิเสรีภาพให้กับประชาชน
โดยในระดับพื้นที่ ขอให้สํานักงานยุติธรรมจังหวัดเป็นหน่วยงานหลักในการประสานงานร่วมกับส่วนราชการในพื้นที่
ตลอดจนอาศัยความร่วมมือจากศูนย์ยุติธรรมชุมชน และเครือข่ายภาคประชาชน
๓. จัดให้มีเวทีสัมมนาแลกเปลี่ยนความคิดเห็น ข้อเสนอแนะ เพื่อกําหนดทิศทางการขับเคลื่อนสํานักงานยุติธรรมจังหวัดทั่วประเทศ
และสามารถนําไปพัฒนาการบริหารงานยุติธรรมระดับจังหวัดให้มีประสิทธิภาพมากยิ่งขึ้น
๔. ขอให้ส่วนราชการในระดับพื้นที่รักษามาตรฐานการทํางานและต้องยกระดับการทํางานให้มีประสิทธิภาพมากยิ่งขึ้นต่อไป
พร้อมทั้งให้ความร่วมมือกับผู้ตรวจราชการในการให้ข้อเสนอแนะที่เป็นข้อเท็จจริงเกี่ยวกับการอํานวยความยุติธรรมในระดับพื้นที่
เพื่อให้ระดับนโยบายจะได้ปรับปรุง แก้ไข ให้สอดคล้องกับปัญหาที่เกิดขึ้นในแต่ละพื้นที่
รัฐบาลไทย-ข่าวทำเนียบรัฐบาล-การสัมมนาเชิงปฏิบัติการ เรื่อง การพัฒนากิจการอุตสาหกรรมป้องกันประเทศและมอบนโยบายการพัฒนากิจการอุตสาหกรรมป้องกันประเทศของกระทรวงกลาโหม
วันพฤหัสบดีที่ 9 มีนาคม 2560
การสัมมนาเชิงปฏิบัติการ เรื่อง การพัฒนากิจการอุตสาหกรรมป้องกันประเทศและมอบนโยบายการพัฒนากิจการอุตสาหกรรมป้องกันประเทศของกระทรวงกลาโหม
การสัมมนาเชิงปฏิบัติการ เรื่อง การพัฒนากิจการอุตสาหกรรมป้องกันประเทศและมอบนโยบายการพัฒนากิจการอุตสาหกรรมป้องกันประเทศของกระทรวงกลาโหม
พลเอก อุดมเดช สีตบุตร รัฐมนตรีช่วยว่าการกระทรวงกลาโหม เป็นประธานในการรับฟังสรุปผลการสัมมนาเชิงปฏิบัติการ ครั้งที่ ๔ เรื่อง การพัฒนากิจการอุตสาหกรรมป้องกันประเทศและมอบนโยบายการพัฒนากิจการอุตสาหกรรมป้องกันประเทศของกระทรวงกลาโหม ณ ห้องแซฟไฟร์ ๑๑๙ อาคารอิมแพ็ค ฟอรั่ม ศูนย์แสดงสินค้าและการประชุมอิมแพ็ค เมืองทองธานี
​จากนโยบายของรัฐมนตรีว่าการกระทรวงกลาโหม ประจําปี ๒๕๖๐ เรื่อง พัฒนากิจการด้านอุตสาหกรรมป้องกันประเทศและการวิจัยพัฒนา เพื่อมุ่งไปสู่การผลิตใช้ในราชการและเพื่อการพาณิชย์ ให้เกิดผลเป็นรูปธรรมภายในปี ๒๕๖๐ เพื่อสนับสนุนการดําเนินงานด้านความมั่นคงและลดภาระงบประมาณในการนําเข้าจากต่างประเทศ ด้วยการส่งเสริมและแสวงหาความร่วมมือกับทุกภาคส่วน ทั้งภายในและภายนอกประเทศ รวมทั้งการให้ความสําคัญกับการวิจัยพัฒนาเทคโนโลยีและนวัตกรรมทางทหาร เพื่อสนับสนุนนโยบายพัฒนาเศรษฐกิจตามนโยบาย Thailand 4.0 ของรัฐบาล
​ในการนี้ เพื่อปฏิบัติตามนโยบายดังกล่าว ศูนย์การอุตสาหกรรมป้องกันประเทศและพลังงานทหาร จึงได้จัดการสัมมนาเชิงปฏิบัติการขึ้น โดยในครั้งที่ ๑ เรื่อง แนวทางการพัฒนาอุตสาหกรรมป้องกันประเทศที่เป็นรูปธรรม ภายในปี ๒๕๖๐ เมื่อวันที่ ๒๑ ธันวาคม ๒๕๕๙ ที่ผ่านมา ครั้งที่ ๒ เรื่อง การพัฒนาโรงงานอุตสาหกรรมป้องกันประเทศ การส่งเสริมผลงานวิจัยสู่สายการผลิต และการรับรองมาตรฐานผลิตภัณฑ์ เมื่อวันที่ ๒๕ มกราคม ๒๕๖๐ ที่ผ่านมา ครั้งที่ ๓ เรื่อง มาตรการจูงใจและการขยายโอกาสการประกอบกิจการอุตสาหกรรมป้องกันประเทศของเอกชน เมื่อวันที่ ๑๕ กุมภาพันธ์ ๒๕๖๐ และในครั้งนี้ถือเป็นครั้งที่ ๔ โดยได้จัดการสัมมนาเชิงปฏิบัติการ เรื่อง การพัฒนากิจการอุตสาหกรรมป้องกันประเทศ ศูนย์การอุตสาหกรรมป้องกันประเทศและพลังงานทหาร มีวัตถุประสงค์เพื่อชี้แจงผลการดําเนินการที่ผ่านมา รวมทั้งการชี้แจงของผู้แทนหน่วยงานจากสํานักงานคณะกรรมการพัฒนาการเศรษฐกิจและสังคมแห่งชาติ สภาอุตสาหกรรม แห่งประเทศไทยและสํานักงานเศรษฐกิจการคลัง เพื่อกําหนดแผนงานการพัฒนากิจการอุตสาหกรรมป้องกันประเทศที่เป็นรูปธรรมในปี ๒๕๖๐ ของกระทรวงกลาโหมต่อไป การสัมมนาฯ ดังกล่าว นับเป็นการสร้างการ มีส่วนร่วมของส่วนราชการที่เกี่ยวข้องกับงานด้านการอุตสาหกรรมป้องกันประเทศและขับเคลื่อนตามแผนแม่บทอุตสาหกรรมป้องกันประเทศ เมื่อ ๙ มี.ค.๖๐
รัฐบาลไทย-ข่าวทำเนียบรัฐบาล-รอง นรม. และ รมว.กห. กำชับส่วนราชการในพื้นที่ จว.เชียงราย ระดมความร่วมมือและใช้ความพยายามให้ถึงที่สุด ช่วยเหลือเด็กออกมาให้ได้
วันจันทร์ที่ 25 มิถุนายน 2561
รอง นรม. และ รมว.กห. กําชับส่วนราชการในพื้นที่ จว.เชียงราย ระดมความร่วมมือและใช้ความพยายามให้ถึงที่สุด ช่วยเหลือเด็กออกมาให้ได้
พล.ท.คงชีพ ตันตระวาณิชย์ โฆษก กห. กล่าวว่า พล.อ.ประวิตร วงษ์สุวรรณ รองนรม.และรมว.กห. ได้แสดงความห่วงใยและมีความกังวล กรณีกลุ่มเด็ก รวม 13 คน ยังคงติดอยู่ภายในถ้ําหลวง อ.แม่สาย จว.เชียงราย
โดยได้สั่งการ ให้ฝ่ายปกครองและส่วนราชการในพื้นที่ จว.เชียงราย ระดมความร่วมมือให้การช่วยเหลือเร่งด่วนอย่างใกล้ชิด พร้อมทั้งย้ํา ขอให้พยายามให้ถึงที่สุด ช่วยเหลือเด็กทั้งหมดออกมาให้ได้ และขอให้กองทัพเรือ สนับสนุนการทํางานของหน่วยซีลที่เข้าไปช่วยเหลืออย่างเต็มกําลัง
พร้อมกันนี้ ขอเป็นกําลังใจให้กับพ่อแม่และญาติของเด็กทั้งหมด โดยยืนยันว่า เราจะดําเนินการอย่างเต็มความสามารถ เพื่อนําเด็กทั้งหมดออกมาให้ได้
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่เยี่ยมชมกิจการผู้ผลิตชิ้นส่วนอุตสาหกรรมยานยนต์ จ.สุพรรณบุรี
วันศุกร์ที่ 26 ตุลาคม 2561
รัฐมนตรีช่วย ก.อุตฯ ลงพื้นที่เยี่ยมชมกิจการผู้ผลิตชิ้นส่วนอุตสาหกรรมยานยนต์ จ.สุพรรณบุรี
รัฐมนตรีช่วย ก.อุตฯ ลงพื้นที่เยี่ยมชมกิจการผู้ผลิตชิ้นส่วนอุตสาหกรรมยานยนต์ จ.สุพรรณบุรี
สุพรรณบุรี : วันนี้ (26 ตุลาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เข้าเยี่ยมชมการดําเนินงานของกลุ่มบริษัทโชคนําชัย (CNC) ซึ่งเป็นบริษัทผลิตชิ้นส่วนรถยนต์รายใหญ่ของประเทศ โดยมี นายนําชัย สกุลฎ์โชคนําชัย ประธานกลุ่มบริษัท โชคนําชัย ให้การต้อนรับ มี นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายประกอบ วิวิธจินดา รองอธิบดีกรมโรงงานอุตสาหกรรม รักษาการผู้ตรวจราชการ นายบรรจง สุกรีฑา รองอธิบดีกรมโรงงานอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม ร่วมลงพื้นที่ ณ บริษัท โชคนําชัย ไฮ-เทค เพรสซิ่ง จํากัด อ.บางปลาม้า จ.สุพรรณบุรี
บริษัท โชคนําชัย ไฮ-เทค เพรสซิ่ง จํากัด เป็นบริษัทที่ใช้เทคโนโลยีชั้นสูงเกี่ยวกับอุตสาหกรรมรถยนต์ ผลิตชิ้นส่วนรถยนต์ให้กับค่ายรถยนต์ชั้นนําทั้งในและต่างประเทศ รวมถึงการสร้างและพัฒนาผลิตภัณฑ์นวัตกรรมใหม่ ๆ เพื่อตอบสนองนโยบายภาครัฐ เกี่ยวกับอุตสาหกรรมเป้าหมาย (S-Curve) และได้ผันตัวมาทําอุตสาหกรรมท่องเที่ยวและคมนาคม อุตสาหกรรมป้องกันประเทศ และอุตสาหกรรมเกษตร โดยบริษัทฯ ได้ร่วมมือกับ สวทช. กระทรวงวิทยาศาสตร์และเทคโนโลยี ผลิตเรือโดยสารที่ผสมผสานการใช้เทคโนโลยีรถยนต์โดยใช้อะลูมิเนียมขึ้นรูป ซึ่งมีน้ําหนักเบาและมีความแข็งแรง ไม่เป็นสนิท มีอายุการใช้งาน 30 ปี ซึ่งนานการกว่าการใช้วัสดุอื่น ๆ ผลิตรถโดยสาร (minibus) ซึ่งโครงสร้างและตัวถังทําจากอะลูมิเนียมขึ้นรูป ทําให้มีน้ําหนักเบา (น้อยกว่า 3,200 กิโลกรัม) และจรวดฝนเทียมเพื่อใช้ในการเกษตร นอกจากนี้บริษัทฯ ยังได้ร่วมมือกับสถาบันเทคโนโลยีป้องกันประเทศ กระทรวงกลาโหม ผลิตหุ่นยนต์กู้ระเบิดน้ําหนักเบาที่สามารถสะพายขึ้นไหล่และกันน้ําได้ ซึ่งได้ส่งมอบให้แก่สถาบันเทคโนโลยีป้องกันประเทศไปแล้ว จํานวน 20 ตัว และจะพัฒนาผลิตภัณฑ์นวัตกรรมใหม่ ๆ ต่อไปอีกในอนาคต
ที่ผ่านมาบริษัทฯ ได้เข้าร่วมกิจกรรมให้คําปรึกษาแนะนําเชิงลึกด้านมาตรฐานการผลิต ภายใต้โครงการพัฒนาอุตสาหกรรมชิ้นส่วนยานยนต์ ของกระทรวงอุตสาหกรรม มีจุดเด่นของบริษัทคือบุคลากรที่มีความรู้ และประสบการณ์ด้านการออกแบบ มีเครื่องจักรขนาดใหญ่และทันสมัย เช่น เครื่อง CNC Machine 5 แกน, เครื่องพับชิ้นงานไร้รอยต่อขนาด 12 เมตร, เครื่อง Uncoil ที่ใช้สําหรับคลายม้วนเหล็กแผ่นได้กว้างที่สุด ขนาด 2.5 เมตร, เครื่องปั๊มขนาด 1,500 ตัน และขนาด 2,700 ตัน เป็นต้น
นายสมชาย กล่าวว่า กระทรวงอุตสาหกรรมได้ให้การสนับสนุนผู้ประกอบการในอุตสาหกรรมต่าง ๆ ด้วยดีมาโดยตลอด ซึ่งทางบริษัทโชคนําชัยเป็นบริษัทฯที่ผลิตชิ้นส่วนรถยนต์ และผลิตภัณฑ์นวัตกรรมต่าง ๆ ซึ่งเป็นอุตสาหกรรมเป้าหมาย (S-Curve) ทั้งอุตสาหกรรมยานยนต์และอุตสาหกรรมป้องกันประเทศ ที่รัฐบาลมีนโยบายให้การสนับสนุน
รัฐบาลไทย-ข่าวทำเนียบรัฐบาล-ผู้ช่วย รมว.แรงงาน รุดช่วยเหลือลูกจ้างและผู้ประกอบการห้างอิเซตัน หลังประกาศปิดกิจการ
วันอังคารที่ 17 มีนาคม 2563
ผู้ช่วย รมว.แรงงาน รุดช่วยเหลือลูกจ้างและผู้ประกอบการห้างอิเซตัน หลังประกาศปิดกิจการ
ผู้ช่วยรัฐมนตรีประจํากระทรวงแรงงาน ลงพื้นที่ช่วยเหลือห้างอิเซตัน หลังยุติการดําเนินธุรกิจ เนื่องจากสิ้นสุดสัญญาเช่าพื้นที่อาคาร ย้ําผู้ประกอบการ ลูกจ้าง และนายจ้างได้รับการดูแลและคุ้มครองในทุกมิติ
วันที่ 16 มีนาคม 2563 เวลา 15.00 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มอบหมายให้ ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เข้าพบ        นายเซอิจิ อาโอยามา ประธานกรรมการ ห้างสรรพสินค้าอิเซตัน ประเทศไทย เพื่อหารือประเด็นการให้ความช่วยเหลือผู้ประกอบการ ลูกจ้าง และนายจ้าง หลังยุติการดําเนินธุรกิจ เนื่องจากการสิ้นสุดลงของสัญญาเช่าพื้นที่ระหว่างบริษัท อิเซตัน (ประเทศไทย) จํากัด กับ บริษัท เซ็นทรัลพัฒนา จํากัด (มหาชน) ณ ศูนย์การค้าเซ็นทรัลเวิลด์ ในวันที่ 31 สิงหาคม 2563 นี้เป็นต้นไป
ดร.ดวงฤทธิ์ฯ กล่าวว่า กระทรวงแรงงานมีความพร้อมที่จะดูแลทั้งผู้ประกอบการ ลูกจ้าง และนายจ้างของ บ.อิเซตัน อย่างเต็มที่ อาทิ การจัดหาตําแหน่งงานว่าง ทั้งงานในระบบและนอกระบบ งาน Part-time การเอางานกลับไปทําที่บ้าน เป็นต้น สําหรับพนักงานที่ต้องการทํางานต่อ กระทรวงแรงงานจะพยายามจัดหาตําแหน่งงานว่างที่ใกล้เคียงกับงานเดิม ส่วนคนที่ต้องการเปลี่ยนอาชีพนั้น ทางกรมพัฒนาฝีมือแรงงานมีความพร้อมที่จะฝึกทักษะการทํางานให้ นอกจากนี้สํานักงานประกันสังคมก็มีความพร้อมที่จะดูแลด้านสิทธิการรักษาระหว่างที่มีการเปลี่ยนแปลงสถานที่ทํางานใหม่
สําหรับบริษัท อิเซตัน (ประเทศไทย) จํากัด เริ่มเปิดดําเนินการตั้งแต่ปี พ.ศ.2535 รวม 28 ปี ปัจจุบันมีลูกจ้างทั้งหมด 170 คน แบ่งเป็นชาย 53 คน และหญิง 117 คน อัตราค่าจ้างต่ําสุดรายวัน วันละ 331 บาท และอัตราค่าจ้างต่ําสุดรายเดือน เดือนละ 10,000 บาท ทั้งนี้การดําเนินการกรณีเลิกจ้างนั้น ทางบริษัทได้แจ้งพนักงานอย่างเป็นทางการแล้ว และจะจ่ายค่าชดเชยการเลิกจ้างให้พนักงานทุกคนตามอายุงานและอัตราที่กฎหมายกําหนด
รัฐบาลไทย-ข่าวทำเนียบรัฐบาล-​กกจ. ประกาศพักชำระหนี้ลูกหนี้เงินกู้ยืมกองทุนเพื่อรับงานไปทำที่บ้าน  ลดดอกเบี้ย 0% ต่อปี  3 เดือน
วันพฤหัสบดีที่ 30 เมษายน 2563
​กกจ. ประกาศพักชําระหนี้ลูกหนี้เงินกู้ยืมกองทุนเพื่อรับงานไปทําที่บ้าน  ลดดอกเบี้ย 0% ต่อปี  3 เดือน
เมื่อวันที่ 27 เมษายน 2563 นายสุชาติ พรชัยวิเศษกุล อธิบดีกรมการจัดหางาน เปิดเผยว่า การแพร่ระบาดของโรคโควิด-19 ได้ส่งผลกระทบโดยตรงต่อผู้รับงาน/กลุ่มผู้รับงานไปทําที่บ้าน ซึ่งเป็นกลุ่มแรงงานนอกระบบที่มีความสําคัญต่อระบบเศรษฐกิจ
ดังนั้น เพื่อเป็นการบรรเทาความเดือดร้อน ในที่ประชุมคณะกรรมการบริหารกองทุนเพื่อผู้รับงานไปทําที่บ้าน ครั้งที่3/2563 ของกรมการจัดหางาน จึงได้เห็นชอบให้ปรับลดอัตราดอกเบี้ยกู้ยืมกองทุนฯ 0% ต่อปี เป็นระยะเวลา 3 เดือน สําหรับลูกหนี้ที่อยู่ระหว่างผ่อนชําระ แต่ยกเว้น ลูกหนี้ที่ถูกบอกเลิกสัญญา และลูกหนี้ดําเนินคดี
“ กรมการจัดหางานในฐานะหน่วยงานที่ให้ความสําคัญกับการส่งเสริมการมีงานทําให้กับแรงงานนอกระบบ จะเร่งหามาตรการเพื่อช่วยเหลือ และบรรเทาความเดือดร้อนให้กับแรงงานในทุกกลุ่ม การปรับลดอัตราดอกเบี้ยในครั้งนี้ เป็นการให้ความช่วยเหลือกลุ่มแรงงานนอกระบบในการลดต้นทุนด้านอัตราดอกเบี้ย ซึ่งเป็นหนึ่งในปัจจัยสําคัญของต้นทุนการรับงานไปทําที่บ้าน เพื่อเสริมศักยภาพในการรับมือโรคโควิด-19 ซึ่งอัตราดอกเบี้ยอัตราใหม่ดังกล่าวจะมีผลตั้งแต่วันที่ 1 พฤษภาคม 2563 เป็นต้นไป ”
สอบถามรายละเอียดเพิ่มเติมได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 และสายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 15 - 21 พฤษภาคม 2563
วันศุกร์ที่ 22 พฤษภาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 15 - 21 พฤษภาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 15 - 21 พฤษภาคม 2563 พบการกระทําผิด จํานวน 525 คดี คิดเป็นเงินค่าปรับ 11.92 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 15 - 21 พฤษภาคม 2563) พบว่ามีการกระทําผิด จํานวน 525 คดี คิดเป็นเงินค่าปรับ 11.92 ล้านบาท โดยแยกเป็น สุรา จํานวน 329 คดี ค่าปรับ 5.08 ล้านบาท ยาสูบ จํานวน 107 คดี ค่าปรับ 2.51 ล้านบาท ไพ่ จํานวน 11 คดี ค่าปรับ 0.10 ล้านบาท น้ํามันและผลิตภัณฑ์น้ํามัน จํานวน 36 คดี ค่าปรับ 0.96 ล้านบาท น้ําหอม จํานวน 3 คดี ค่าปรับ จํานวน 0.34 ล้านบาท รถจักรยานยนต์ จํานวน 22 คดี ค่าปรับ จํานวน 0.50 ล้านบาท และสินค้าอื่น ๆ จํานวน 17 คดี ค่าปรับ 2.43 ล้านบาท โดยมีของกลางแยกเป็นน้ําสุรา จํานวน 762,698.362 ลิตร ยาสูบ จํานวน 5,078 ซอง ไพ่ จํานวน 389 สํารับ น้ํามันและผลิตภัณฑ์น้ํามัน จํานวน 53,645 ลิตร น้ําหอม จํานวน 26,123 ขวด รถจักรยานยนต์ จํานวน 23 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 21 พฤษภาคม 2563 พบว่ามีการกระทําผิด จํานวน 18,914 คดี คิดเป็นเงินค่าปรับ 321.26 ล้านบาท โดยแยกเป็น สุรา จํานวน 10,697 คดี ค่าปรับ 109.83 ล้านบาท ยาสูบ จํานวน 5,701 คดี ค่าปรับ 132.52 ล้านบาท ไพ่ จํานวน 396 คดี ค่าปรับ 6.32 ล้านบาท น้ํามันและผลิตภัณฑ์น้ํามัน จํานวน 884 คดี ค่าปรับ 29.99 ล้านบาท น้ําหอม จํานวน 41 คดี ค่าปรับ 1.27 ล้านบาท รถจักรยานยนต์ จํานวน 838 คดี ค่าปรับ จํานวน 18.66 ล้านบาท และสินค้าอื่น ๆ จํานวน 357 คดี ค่าปรับ 22.67 ล้านบาท โดยมีของกลางแยกเป็นน้ําสุรา จํานวน 1,222,886.960 ลิตร ยาสูบ จํานวน 339,212 ซอง ไพ่ จํานวน 58,064 สํารับ น้ํามันและผลิตภัณฑ์น้ํามัน จํานวน 2,004,834.000 ลิตร น้ําหอม จํานวน 39,940 ขวด รถจักรยานยนต์ จํานวน 929 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-พาณิชย์ยกทัพผู้ประกอบการ GI ทั่วไทย ประกาศความสำเร็จอย่างยิ่งใหญ่ กับการจัดงาน GI Market 2017 ณ เซ็นทรัลแจ้งวัฒนะ
วันศุกร์ที่ 5 พฤษภาคม 2560
พาณิชย์ยกทัพผู้ประกอบการ GI ทั่วไทย ประกาศความสําเร็จอย่างยิ่งใหญ่ กับการจัดงาน GI Market 2017 ณ เซ็นทรัลแจ้งวัฒนะ
กระทรวงพาณิชย์ เผยความสําเร็จในการจัดงาน GI Market 2017 ที่ช่วยยกระดับความภาคภูมิใจอัตลักษณ์ชุมชน โดยมียอดจําหน่ายสินค้าตลอด 7 วัน กว่า 10,000,000 บาท ตอกย้ําการยอมรับจากผู้บริโภคต่อสินค้า GI ให้สามารถอยู่ได้อย่างมั่นคง มั่งคั่ง ยั่งยืน
ซึ่งเป็นหนึ่งในนโยบายของกระทรวงพาณิชย์ในการขับเคลื่อนประเทศสู่ไทยแลนด์ 4.0
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เปิดเผยว่า ได้มอบหมายให้ กรมทรัพย์สินทางปัญญา กระทรวงพาณิชย์ จัดงาน GI Market 2017 ระหว่างวันที่ 27 เมษายน - 3 พฤษภาคม ที่ผ่านมา ณ ศูนย์การค้าเซ็นทรัลพลาซา แจ้งวัฒนะ โดยเป็นการยกทัพสินค้าสิ่งบ่งชี้ทางภูมิศาสตร์ (Geographical Indication : GI) ทั่วไทย เพื่อยกระดับความภาคภูมิใจในอัตลักษณ์ชุมชน และสะท้อนให้เห็นถึงคุณภาพ คุณลักษณะโดดเด่น และคุณค่าของสินค้า GI จากทั่วประเทศ
โดยกรมฯ ได้คัดเลือกสินค้า GI กว่า 60 รายการมาร่วมในงานนี้ ซึ่งมีการตอบรับเป็นอย่างดีจากผู้บริโภค สามารถสร้างยอดขายให้แก่ชุมชนผู้ผลิตสินค้า GI กว่า 5,099,950 บาท และมียอดสั่งซื้อสินค้าแห้วสุพรรณบุรี เพื่อส่งออกไปสหรัฐอเมริกาและเกาหลีใต้ กว่า 4,208,000 บาท ยิ่งไปกว่านั้นผู้ประกอบการกล้วยไข่กําแพงเพชรยังได้เซ็นสัญญาซื้อขายกับ บริษัท เซ็นทรัล ฟู้ด รีเทล เพื่อส่งกล้วยไข่กําแพงเพชรไปขายในมุม GI Corner ใน ท็อปส์ มาร์เก็ต อย่างต่อเนื่องอีกด้วย ส่งผลให้ผู้ผลิตผู้ประกอบการสามารถขยายช่องทางการตลาดและสร้างรายได้โดยนําตราสัญลักษณ์สิ่งบ่งชี้ทางภูมิศาสตร์มาใช้ เพื่อเป็นเครื่องมือในการสร้างความมั่นใจและให้ผู้บริโภคยอมรับในคุณภาพมาตรฐานของสินค้า GI นําไปสู่การสร้างความเข้มแข็ง ความมั่นคง มั่งคั่ง และยั่งยืนให้กับชุมชน
นอกจากนี้ กรมทรัพย์สินทางปัญญา กระทรวงพาณิชย์ ยังตั้งเป้าหมายที่จะนําทัพสินค้า GI ไทยไปเปิดตลาดต่างประเทศ ในรูปแบบพาวิลเลี่ยนในงาน ThaiFex 2017 ซึ่งจะจัดขึ้นระหว่างวันที่ 31 พฤษภาคม – 4 กรกฎาคม 2560 และบุกห้างสรรพสินค้าชั้นนําอีกครั้งในงาน GI Market 2017 ณ ศูนย์การค้าเซ็นทรัล พลาซา เวสต์เกต ระหว่างวันที่ 1 – 7 สิงหาคม 2560 ซึ่งจะมีไฮไลท์ที่น่าสนใจคือจะมีสินค้า GI จากอาเซียนมาร่วมออกบูทภายในงานด้วย เพื่อแสดงให้เห็นว่าสินค้า GI เป็นสินค้าที่มีมาตรฐานเป็นที่ยอมรับและได้ความนิยมในระดับสากล
รัฐบาลไทย-ข่าวทำเนียบรัฐบาล-การประชุมคณะอนุกรรมการขับเคลื่อนการป้องกันและปราบปรามการตัดไม้ทำลายป่าสัญจรครั้งที่ 1 ภาคตะวันออกเฉียงเหนือ (ครั้งที่ 2/2561)
วันจันทร์ที่ 23 เมษายน 2561
การประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่าสัญจรครั้งที่ 1 ภาคตะวันออกเฉียงเหนือ (ครั้งที่ 2/2561)
การประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่าสัญจรครั้งที่ 1 ภาคตะวันออกเฉียงเหนือ (ครั้งที่ 2/2561)
การประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่าสัญจรครั้งที่ 1 ภาคตะวันออกเฉียงเหนือ (ครั้งที่ 2/2561)
วันที่ 20 เมษายน 2561 ณ ศาลากลางจังหวัดเลย พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่าสัญจรครั้งที่ 1 ภาคตะวันออกเฉียงเหนือ พร้อมด้วย ผวจ.เลย ผบ.มทบ.28 รอง.ผอ.รมน.จังหวัดเลย และคณะอนุกรรมการฯ หรือผู้แทน ซึ่งได้แก่ ผู้แทน ผตร.ทส. นายประลอง ดํารงค์ไทย อธิบดี อส. นายธัญญา เนติธรรมกุล รองอธิบดี ทช. นายศักดิ์ดา วิเชียรศิลป์ รองอธิบดี ปม. นายอรรถพล เจริญชันษา ผอ.ศูนย์ประสานการปฏิบัติที่ 4 กอ.รมน. ตลอดจนผู้แทนหน่วยงานต่างๆ และเจ้าหน้าที่ที่เกี่ยวข้อง เข้าร่วมประชุมด้วย
โดยที่ประชุมได้รายงานสถิติคดีและผลการปฏิบัติงานของศูนย์ปฏิบัติการพิทักษ์ป่า (ศปก.พป.) ทส. พร้อมทั้งรายงานความก้าวหน้าคดีภูเรือ (CPK) และการรายงานผลการดําเนินคดีที่สําคัญ จากชุดปฏิบัติการพิเศษ ซึ่งได้แก่ ชุดพยัคไพร ชุดพญาเสือ ชุดฉลามขาว และชุดเหยี่ยวดง
รัฐบาลไทย-ข่าวทำเนียบรัฐบาล-กรุงไทยนำร่องให้บริการ QR Code ที่กระทรวงการคลัง
วันจันทร์ที่ 11 กันยายน 2560
กรุงไทยนําร่องให้บริการ QR Code ที่กระทรวงการคลัง
นายอภิศักดิ์ ตันติวรวงศ์ รัฐมนตรีว่าการกระทรวงการคลัง ดร.สมชัย สัจจพงษ์ ปลัดกระทรวงการคลัง และ นายผยง ศรีวณิช กรรมการผู้จัดการใหญ่ ธนาคารกรุงไทย ร่วมเปิดงาน “MOF Digital Canteen” ที่กระทรวงการคลัง
ในวันนี้ (11 กันยายน 2560) นายอภิศักดิ์ ตันติวรวงศ์ รัฐมนตรีว่าการกระทรวงการคลัง ดร.สมชัย สัจจพงษ์ ปลัดกระทรวงการคลัง และ นายผยง ศรีวณิช กรรมการผู้จัดการใหญ่ ธนาคารกรุงไทย ร่วมเปิดงาน “MOF Digital Canteen” ที่กระทรวงการคลัง โดยเป็นกระทรวงแห่งแรกของประเทศที่ใช้ QR Code ในการชําระเงิน ตามนโยบายคลัง 4.0 ซึ่งเป็นต้นแบบในการก้าวสู่ Thailand 4.0 ที่จะเปลี่ยนเศรษฐกิจแบบเดิมไปสู่เศรษฐกิจยั่งยืนที่ขับเคลื่อนด้วยเทคโนโลยี นวัตกรรม และสนับสนุนนโยบาย National e-Payment ของรัฐบาล
ความร่วมมือในครั้งนี้ เป็นการเปิดประสบการณ์ใหม่สู่สังคมไร้เงินสด ด้วยการทําธุรกรรมชําระเงินค่าอาหารและเครื่องดื่มผ่าน KRUNGTHAI QR Codeบนแอปพลิเคชั่น KTB netbank ซึ่งทําให้การใช้จ่ายในชีวิตประจําวันสะดวก และง่ายขึ้น ด้านผู้ขายเพียงสมัครพร้อมเพย์และติด QR Code ไว้ที่ร้าน ก็จะได้รับเงินเข้าบัญชีทันที ลดความยุ่งยากในการรับ/ทอนเงิน ด้านผู้ซื้อก็ไม่ต้องพกเงินสด เพียงแค่สแกน QR Code ของร้านค้า ระบุจํานวนเงิน และ PIN เพื่อยืนยันการทํารายการ เพียงเท่านี้ก็ชําระเงินเรียบร้อย
นอกจากนี้ ธนาคารกรุงไทยมีแผนจะขยายการให้บริการ KRUNGTHAI QR Code ไปยังร้านค้าอื่นๆ อย่างต่อเนื่อง เพื่อให้ร้านค้าและประชาชนทั่วไปมีโอกาสเข้าถึงเทคโนโลยีใหม่ๆ ได้อย่างง่ายดาย เพื่อตอบสนองนโยบายของรัฐในการลดการใช้เงินสด มุ่งสู่ความเป็นสังคมไร้เงินสด
ทั้งนี้ ธนาคารกรุงไทยมีแผนยุทธศาสตร์ที่จะเป็นอีกหนึ่งกลไกในการสนับสนุนนโยบายคลัง 4.0 เพื่อร่วมขับเคลื่อนนโยบายของประเทศ โดยการพัฒนาผลิตภัณฑ์และบริการทางการเงินใหม่ๆ เพื่อให้ประชาชนทุกคนมีโอกาสเข้าถึงบริการทางการเงินที่สะดวกและปลอดภัยอย่างทั่วถึง เพื่อลดความเหลื่อมล้ําทางเศษรฐกิจและเป็นรากฐานที่สําคัญสู่การพัฒนาประเทศอย่างยั่งยืน
ฝ่ายสื่อสารองค์กรและภาพลักษณ์
โทร. 0-2208-4174-8
รัฐบาลไทย-ข่าวทำเนียบรัฐบาล-นายกรัฐมนตรีพร้อมภริยาและคณะรัฐมนตรีลงนามถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระชนมพรรษา 12 สิงหาคม 2560
วันเสาร์ที่ 12 สิงหาคม 2560
นายกรัฐมนตรีพร้อมภริยาและคณะรัฐมนตรีลงนามถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระชนมพรรษา 12 สิงหาคม 2560
นายกรัฐมนตรีพร้อมภริยาและคณะรัฐมนตรีลงนามถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระชนมพรรษา 12 สิงหาคม 2560
วันนี้ (12 สิงหาคม 2560) เวลา 08.00 น. ณ ห้องแดง ศาลาว่าการพระราชวังในพระบรมมหาราชวัง พลเอก ประยุทธ์ จันทร์โอชา และรองศาสตราจารย์ นราพร จันทร์โอชา ภริยานายกรัฐมนตรี พร้อมด้วยคณะรัฐมนตรีลงนามถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระชนมพรรษา 12 สิงหาคม 2560
จากนั้น ในเวลา 19.00 น. นายกรัฐมนตรีและภริยาเป็นประธานในพิธีถวายเครื่องราชสักการะ จุดเทียนชัยถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระชนมพรรษาในนามของปวงชนชาวไทย ณ พระลานพระราชวังดุสิต
--------------------------------
รัฐบาลไทย-ข่าวทำเนียบรัฐบาล-สธ. สร้างนักยุทธศาสตร์ยุคใหม่ให้เก่งรอบรู้วางแผนดูแลสุขภาพประชาชน
วันศุกร์ที่ 27 เมษายน 2561
สธ. สร้างนักยุทธศาสตร์ยุคใหม่ให้เก่งรอบรู้วางแผนดูแลสุขภาพประชาชน
พลเรือเอก ณรงค์ พิพัฒนาศัย หัวหน้าฝ่ายสังคมจิตวิทยา คสช. แนะนักยุทธศาสตร์ยุคใหม่ต้องมีความรู้รอบด้าน นํามาประยุกต์ใช้วางแผนการดูแลสุขภาพประชาชนให้ได้รับบริการอย่างทั่วถึง เท่าเทียมและสอดคล้องกับยุทธศาสตร์ชาติ 20 ปี
พลเรือเอก ณรงค์ พิพัฒนาศัย หัวหน้าฝ่ายสังคมจิตวิทยา คสช. แนะนักยุทธศาสตร์ยุคใหม่ต้องมีความรู้รอบด้าน นํามาประยุกต์ใช้วางแผนการดูแลสุขภาพประชาชนให้ได้รับบริการอย่างทั่วถึง เท่าเทียมและสอดคล้องกับยุทธศาสตร์ชาติ 20 ปี
พลเรือเอก ณรงค์ พิพัฒนาศัย หัวหน้าฝ่ายสังคมจิตวิทยาในคณะรักษาความสงบแห่งชาติ (คสช.) และอดีตรองนายกรัฐมนตรี ได้ให้เกียรติบรรยาย เรื่องการวางแผนยุทธศาสตร์ ให้กับผู้เข้ารับการอบรมหลักสูตรการพัฒนาความเชี่ยวชาญด้านนโยบายและยุทธศาสตร์สุขภาพ (Health Policy & Strategy Training Program : HPT) ว่า การวางแผนยุทธศาสตร์หรือกลยุทธ์ที่ดีนั้น จําเป็นต้องใช้กระบวนการตัดสินใจที่อยู่บนพื้นฐานของข้อมูลอย่างรอบด้าน ต้องคํานึงถึงปัจจัยต่างๆ ทั้งสถานการณ์ สภาพแวดล้อมทั้งด้านเศรษฐกิจ สังคม และการเมือง ตลอดจนศักยภาพหรือขีดความสามารถขององค์กร และมีการนํามาประยุกต์ใช้เพื่อกําหนดนโยบายและแผนแม่บทด้านสุขภาพ ให้สอดคล้องกับนโยบายการปฏิรูปประเทศและยุทธศาสตร์ชาติ 20 ปี ให้ประชาชนได้รับบริการอย่างทั่วถึงและเท่าเทียม
ทั้งนี้ กระทรวงสาธารณสุข ได้จัดหลักสูตรการพัฒนาความเชี่ยวชาญด้านนโยบายและยุทธศาสตร์สุขภาพ สําหรับบุคลากรที่รับผิดชอบด้านนโยบายและยุทธศาสตร์ เป็นรุ่นที่ 3 จํานวน 48 คน มีการเรียนรวม 170 ชั่วโมง ประกอบด้วย 3 หน่วยการเรียนรู้ คือ หน่วยการเรียนรู้ด้านนโยบายและยุทธศาสตร์ ด้านการพัฒนาภาวะผู้นํา และด้านการบริหารจัดการ โดยเน้นให้ผู้เข้ารับการอบรมได้แลกเปลี่ยนความคิดเห็น เพื่อเป็นนักยุทธศาสตร์รุ่นใหม่ที่มีประสบการณ์ สามารถนําความรู้ไปประยุกต์ใช้ในการวางแผนจัดระบบดูแลสุขภาพของประชาชนในพื้นที่ได้อย่างมีคุณภาพและประสิทธิภาพ รวมถึงมีการติดตามประเมินผลและพัฒนาองค์ความรู้อย่างต่อเนื่อง
**************************** 27 เมษายน 2561
รัฐบาลไทย-ข่าวทำเนียบรัฐบาล-ออท.สหพันธรัฐรัสเซีย/ไทย และคณะ เข้าเยี่ยมอำลา รอง นรม. และ รมว.กห.
วันจันทร์ที่ 10 กันยายน 2561
ออท.สหพันธรัฐรัสเซีย/ไทย และคณะ เข้าเยี่ยมอําลา รอง นรม. และ รมว.กห.
​เมื่อ 10 ก.ย.61 เวลา 0900 น. นายคีริลล์ มิไฮโลวิช บาร์สกี (Kirill Barsky) ออท.สหพันธรัฐรัสเซีย/ไทย และคณะ เข้าเยี่ยมอําลา พล.อ.ประวิตร วงษ์สุวรรณ รอง นรม.และ รมว.กห. ณ ศาลาว่าการกลาโหม ในโอกาสจะพ้นจากหน้าที่
ทั้งสองฝ่ายได้กล่าวถึงความสัมพันธ์และความร่วมมือระหว่างไทยและรัสเซีย ตลอด 4 ปีที่ผ่านมา มีความเจริญก้าวหน้าและราบรื่นเป็นอย่างดี ทั้งด้านการค้า การลงทุน การจัดทําข้อตกลงต่างๆ ที่เป็นประโยชน์ โดย พล.อ.ประวิตรฯ ได้กล่าวชื่นชมการทํางานอย่างแข็งขันเพื่อส่งเสริมความสัมพันธ์ไทย – รัสเซีย ตลอดระยะเวลาประจําการของนายคีริลล์ ที่สามารถผลักดันให้ไทยกับรัสเซียขยายความร่วมมือไปในหลายสาขา ซึ่งนายคีริลล์ได้กล่าวขอบคุณ รอง นรม. และ รมว.กห. ที่เกื้อหนุนให้การปฏิบัติภารกิจของนายคีริลล์ตลอดการทํางานที่ผ่านมา สําเร็จลุล่วงไปได้ด้วยดี ทั้งนี้รัฐบาลไทยยินดีที่จะเรียนเชิญประธานาธิบดีวลาดิมีร์ ปูติน เยือนไทยอย่างเป็นทางการ ตามคําเชิญของ นรม. ซึ่งจะส่งเสริมให้ความสัมพันธ์และความร่วมมือระหว่างทั้งสองประเทศกระชับแน่นแฟ้นมากยิ่งขึ้น